પેટ્રોલ અને ડીઝલના ભાવ રેકોર્ડ હાઇ પર પહોંચી ગયા છે. ગત એક અઠવાડિયામાં પેટ્રોલ પર 2 રૂપિયા પ્રતિ લીટર અને ડીઝલ પર 1.89 પ્રતિ લીટર ભાવ વધી ગયા છે. ઓઇલ કંપનીઓ દ્વારા સવારે 6 વાગે જાહેર કરવામાં આવેલા ભાવ પત્રક અનુસાર સોમવારે પેટ્રોલ પર 33 પૈસા અને ડીઝલ પર 25 પૈસાનો વધારો કરવામાં આવ્યો. દિલ્હીમાં પેટ્રોલ પોતાના રેકોર્ડ હાઇ 76.57 રૂપિયા પ્રતિ લિટર પર પહોંચી ગયો છે. તો બીજી તરફ ડીઝલના ભાવ પણ રેકોર્ડ સ્તર 67.82 રૂપિયા પ્રતિ લીટર પર છે.